२०१५ अप्रिल २५ तारिख भएको विनासकारी भुकम्पमा ९००० भन्दा बढीको मृत्यु र २३००० भन्दा बढी घाइते तथा घरबार बिहिन भएका छन् | यस दुखद घडीमा मृतक परिवार तथा घाईतेहरुलाई राहतको लागि AID नेपाल ले राहत संकलन को कार्यक्रम संचालन गरेको छ、राहत संकलन अन्तर्गत नै यहि जुन २८ तारिक नेपाली、भारतीय र जापानी कलाकार हरुको सहभागितामा ओसाकामा भब्य च्यारिटी इवेन्टको आयोजनागर्न लागिएको हो |
यो विनासकारी भुकम्प १९३४ पछि को ठुलो भूकम्पको रुपममा हेरिन्छ | यस बाट संसारको अग्लो ठुलो सगरमाथामा तथा हिमाली क्षेत्र तथा धेरै पाहाडी क्षेत्रमा ठुलो धक्का तथा पुरै गाउ बस्ति तहस नहस भएको छ | यस दुखद अवस्थामा थोरै भएपनि राहत महशुस गराउन AID नेपाल घरबार बिहिन तथा घाइते अबस्था गुजारि रहेकाहरुलाई राहतको लागि महत्पूर्ण भूमिका खेल्ने भएको छ | यस संस्था बाट संकलित सम्पूर्ण रकमहरु एन आर एन जापानले संचालन गरेको सहयोग संकलन अभियान अन्तर्गत रहेर कान्साईमा नेत्रित्वो गरिरहेको एन आर एन कान्साई मार्फत पिडित हरु माँझ पुर्याउने तयारीको साथ अगाडी बढी रहेको छ.एन आर एन का अध्यक्ष शेष घले नेत्रित्वोको टोलीले यो अबस्थामा दिन रात नभनी हरेक बस्ति बस्ति, घर घर मा गएर प्रत्यक्ष रुपमा पिडित को राहत को लागि जुन प्रशंसनीय कार्य गरेको छ त्यसको कदर तथा प्रशंसा गर्दै AID Nepal संस्था ले पनि यसमा साथ दिने भएको छ | एन आर एन ले भूकम्प प्रभावित सम्पूर्ण जिल्लाहरुमा पहिलो चरणको राहत वितरण सम्पन्न गरि दोस्रो चरणमा नेपाल सरकार संगको समन्वयमा भूकम्प पिडितहरुको लागि १००० घर निर्माण गर्ने तयारीमा लागिरहेको छ.
AID Nepal संस्थाको यो एउटा नया नेपाल निर्माणको यात्रामा सानो कदम मात्र हो | यो हाम्रो प्रयासमा हरेक आसुहरुलाइ मुस्कानमा परिबर्तन गर्न सकिएमा यो नै हाम्रो जित हुने छ .